آلمانیانین باش ناظیری آنگلا مرکل یمن-ده دونیاداکی ان بؤیوک اینسان‌لیق فاجعه‌سی یاشاندیغینی بیلدیردی.
فرانسا پرزیدنتی امانوئل ماکرونون ائو صاحیبلیگینده کئچیریلن پاریس باریش فورومو کئچیریلدی.
ماکرونون فورومون آچیلیش حیسه‌سینده ائتدیگی چیخیشدا یاشادیق‌لاری دونیادا موختلیف بحران‌لارلا قارشیلاشدیق‌لارینی بیل‌دیره‌رک، باریش فورومونو همین سبب‌دن تشکیل ائتمک ایسته‌دیک‌لرینی سؤیله‌دی.
فوروما قاتیلان هر کسه تشککور ائدن ماکرون مقصدین سوله آدینا کونکرت آددیم‌لار آتماق و پروژه لر حیاتا کئچیرمک اولدوغونو وورغولادی.
آلمانیا باش ناظیری آنگلا مرکل ده فورومدا قاتیلدیغینا گؤره ممنون‌لوغونو دیله گتیره‌رک دئدی کی، باریش اوچون اولوسلار آراسی امکداش‌لیق بؤیوک اهمیت داشیییر. میللتچی پروبلم‌دن ناراحاتام. دونیادا بیر میلیارد اوشاق معاصر پروبلئم‌لرین قوربانی‌دیر.
روسیا پرزیدنتی ولادیمیر پوتین، ماکرون و پرزیدنت رجب طیب اردوغان ایله کئچن آی ایستانبول-دا کئچیردیک‌لری ذیروه توپلانتی‌سیندا سوریه مسئله‌سینه حل یولو تاپماغا جهد گؤستردیک‌لرینی خاطیرلا‌دان مرکل بو موضوع دا سیاسی آددیم آتیلماسی‌نین واجیب‌لیگینی دیله گتیردی.
مرکل یمن-ده کی وضعیته ده توخونا‌راق بیلدیردی کی، یمن-ده دونیاداکی ان بؤیوک اینسان‌لیق فاجعه‌سی یاشانیر. بونون قارشی‌سی‌نین آلینماسی اوچون دونیا حرکت کئچمه‌لی‌دیر. بئله پروبلئم‌لر آنجاق هم رای‌لیکله حلینی تاپا بیلر.
بمت اولما‌دان بو پروبلئم‌لرین حل ائدیله بیلمه‌یه‌جگینی قئید ائدن مرکل بمت-نین فعالیت‌لرینی دستک له دیگینی و دستک‌له‌مکده داوام ائدجگینی وورغولادی.
